En aquest capítol del programa El Vallès educa de Canal Terrassa, es pot veure un reportatge sobre l'escola Can Serra (del minut 1 fins el 9), que participa en la segona edició del projecte Bricoescola, en el que famílies, alumnes i docents milloren les relacions entre tots i estreten llaços a partir del treball conjunt per millorar les infrastructures del centre.
A l'escola Sadako, de Barcelona, conviden les famílies a compartir alguns espais educatius de l'escola com els projectes d'aula, les comissions de treball, o també els projectes del centre "Esmorzars amb Sadako" i "Festes d'aniversari".
L'escola Congrés-Indians de Barcelona, des dels seus inicis, té la voluntat de crear una autèntica Comunitat d'Aprenentatge, de manera que sigui un espai obert a les famílies.
Entre d'altres estratègies, l'escola proporciona "L'espai familiar", on les famílies poden estar-se i relacionar-se sempre que vulguin i que s'ha convertit en un gran motor de l'escola.
L'Escola Can Besora de Mollet del Vallés es defineix com una Comunitat d'Aprenentge.
Aquest model educatiu es basa en la participació activa de tota la comunitat educativa per a la millora de l'èxit educatiu i la convivència.
En una comunitat d'aprenentatge les famílies tenen una participació activa en tots els àmbits escolars.
En aquest centre s'estimula molt la participació: s'organitzen grups interactius que des del voluntariat donen suport a l'aula i diferents comissions on les famílies participen incidint directament en l'organització del centre.
A l'Escola Gafarró, de Santa Eulàlia de Puig-Oriol, han elaborat un projecte per augmentar el nivell de participació de les famílies en la reunió d'inici de curs.
A l'Escola L'Aurora, de Sant Boi de Lluçanès, han elaborat un projecte per aconseguir una participació activa de les famílies en les reunions d'inici de curs.
A l'escola Bernat Metge, del Part de Llobregat, s'han replantejat la reunió d'inici de curs com a un punt de trobada que serveixi per generar confiança comuna entre els docents i els pares i mares.
A l'Escola Octavio Paz, de Barcelona, han repensat les reunions d'inici de curs amb les famílies per donar-les a conéixer el projecte educatiu OP-innov@ en el que es troba immers el centre.
A l'institut Els pallaresos, de Tarragona, han replantejat les reunions d'inici de curs amb l'objectiu d'incrementar la participació de les famílies, posant èmfasi en trobar un equilibri entre el temps dedicat a donar informacions i el de recollir les inquietuds i valoracions de les famílies.
A l'institut Zafra, de Barcelona, han replantejat les reunions d'inici de curs amb la mirada posada en augmentar la col·laboració de les famílies i afavorir la confiança vers l'escola.
A l'escola Joaquim Ruyra de l'Hospitalet de Llobregat les famílies participen activament en la vida del centre.
Hi ha diferents vies de participació, ja sigui a partir de les diferents comissions mixtes, la participació directa a l'aula mitjançant els grups interactius o la formació de familiars.
A l'Escola Heurom, de Perafita, han implicat l'alumnat en el procés de disseny de la reunió d'inici de curs amb les famílies.
A l'Escola La Forja, d'Alpens, han replantejat les reunions d'inici de curs de manera col·laborativa amb les famílies per tal de fer-les més dinàmiques.